ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 72 දරන
වැවිලි කර්මාන්ත සේවකයන්ට
දිමනා පනත

[සහතිකය සටහන් කළේ 1981 නොවැම්බර් මස 19 වන දින )
ආණ්ඩුවේ නියමය පරිදි මුද්‍රණය කරන ලදී.

1981 නොවැම්බර් මස 20 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයෙ‍්
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 72 දරන වැවිලි කර්මාන්ත සේවකයන්ට දීමනා පනත

වැවිලි කර්මාන්ත සේවකයන්ට දීමනා ගෙවීම සඳහා සහ ඊට
සම්බන්ධ හෝ ආනුෂංශික කරුණු සඳහා විධිවිධාන සැලැස්වීම
පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජන රජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1981 අංක 72 දරන වැවිලි කර්මාන්ත සේවකයන්ට
දීමනා පනත යනුවෙන් හඳුන්වනු ලබන අතර ගැසට් පත්‍රයෙහි පළ
කරනු ලබන නියමයක් මගින් අමාත්‍යවරයා විසින් නියම කරනු
ලබන (මෙහි මින් මතු " නියමිත දිනය '' යනුවෙන් සඳහන් කරනු
ලබන) දිනයක සිට එය ක්‍රියාත්මක විය යුතු ය.

2. මේ පනතේ කාර්ය සඳහා, කොමසාරිස් වරයා නිසි බලධරයා විය
යුතු ය.

3. නියමිත දිනයෙහි සිට මේ පනතෙහි විධිවිධාන පහත දැක්වෙන
කර්මාන්ත වල, එනම් -

(අ) තේ වැවීමේ සහ නිෂ්පාදනය කිරීමේ කර්මාන්තයෙහි;
(ආ) රබර් වැවීමේ සහ නිෂ්පාදනය කිරීමේ කර්මාන්තයෙහි;
(ඇ) පොල් වැවීමේ කර්මාන්තයෙහි;
(ඈ) කොකෝවා, කරඳමුංගු සහ ගම්මිරිස් වැවීමේ සහ නිෂ්පාදනය
කිරීමේ කර්මාන්තයෙහි;
(ඉ) කුරුඳු කර්මාන්තයෙහි; සහ
(ඊ) දුම්කොළ කර්මාන්තයෙහි
වැවිලි කර්මාන්ත සේවකයන්ට සහ සේවකයන් සම්බන්ධයෙන්
අදාළ විය යුතු අතර, වැවිල්ලේ ප්‍රමාණය
නොතකා 5 වන වගන්තිය
යටතේ සඳහන දීමනා වලට ඒ සේවකයන්ට හිමිකම් තිබිය යුතුය.

4. 3 වන වගන්තියෙහි සඳහන් සේවකයන්ට මේ පනත යටතේ
යම් දීමනා ගෙවීමට සහ ගෙවීම සම්බන්ධයෙන්, ඒ ගෙවීම්, අදාළ පඩි
පාලක සභාව විසින් කරන ලද තීරණයක් මගින් ගෙවිය යුතුව
ඇත්තාක් මෙන්, පඩි පාලක සභා ආඥාපනතේ විධිවිධාන අදාළ විය
යුතුය.

5. (1) 3 වන වගන්තියෙහි සඳහන් කවර හෝ වර්ගයක සේවක
යන්ට ගෙවිය යුතු හෝ ගෙවිය හැකි යම් දීමනාවක් ගැසට් පත්‍රයෙහි
පළ කරනු ලබන නියමයක් මගින් අමාත්‍යවරයා විසින් නිශ්චය කළ
යුතුය.

(2) ගැසට් පත්‍රයෙහි තදනන්තරව පළ කරනු ලබන නියමයක්
මගින්, අමාත්‍යවරයා විසින් (1) වන උපවගන්තියෙහි නිශ්චය කරන
ලද ප්‍රමාණය වෙනස් කරනු ලැබිය හැකි ය.

6. වෙනත් යම් ලිඛිත නීතියක හෝ වාචික, ලිඛිත, ප්‍රකාශිත හෝ
ගම්‍යමාන යම් සේවා නියුක්ති ගිවිසුමක හෝ කුමක් සඳහන්ව ඇත
ද මේ පනතේ විධිවිධාන බලාන්විත හා ක්‍රියාත්මක විය යුතු අතර,
ඒ අනුව මේ පනතේ විධිවිධාන සහ එවැනි වෙනත් නීතියක හෝ
ගිවිසුමක විධිවිධාන අතර යම් ගැටුමක් හෝ අනනුකූලතාවයක් ඇති
විටක එම අනනුකූලතාවයේ ප්‍රමාණයට මේ පනතෙහි විධිවිධාන එම
අනෙක් නීතිය හෝ ගිවිසුම අභිබවා බල පැවැත් විය යුතුය.

7. ( 4 ) 3 වන වගන්තියේ දක්වා ඇති කිසියම් කර්මාන්තයක
සේවකයකුගේ සේවායෝජක විසින් ඒ කර්මාන්තයෙහි සේ වයේ
නියුක්ත කොට ඇති සේවකයන් සම්බන්ධයෙන් -
(අ) සේවයෙහි නියුක්ත කොට ඇති එක් එක් සේවකයාගේ
නම්;

(ආ) ඒ එක් එක් සේවකයා විසින් ඉටු කරනු ලබන වැඩ වර්ගය;
(ඇ) මේ පනතේ විධිවිධාන අනුව එම සේවකයාට ගෙවනු ලබන
මුදල් ප්‍රමාණය පෙන්නුම් කරන වාර්තාවක් එම කර්මාන්තය පවත්වාගෙන යනු
ලබන ස්ථානයෙහි තබාගෙන පවත්වාගෙන යා යුතුය.

(2) සේ වායෝජකයකු වශයෙන් (1) වන උපවගන්තිය යටතේ
වාර්තාවක් පවත්වාගෙන යන්නා වූ හෝ පවත් වාගෙන ගිය සෑම
තැනැත්තකු විසින්ම එම වාර්තාව අවුරුදු හයක කාලයක් ආරක්ෂා
කොට තැබිය යුතු අතර, පරීක්ෂණය සඳහා එම වාර්තාව ඉදිරිපත්
කරන ලෙස හෝ එම වාර්තාවෙහි සත්‍ය පිටපතක් ඉදිරිපත් කරන
ලෙස හෝ එවැනි පිටපතක් සකස් කිරීමට ඉඩ දෙන ලෙස හෝ නිසි
බලධරයා විසින් නියම කරනු ලැබූ විට, ඔහු විසින් එසේ කළ යුතුය.

(3) (1) වන උපවගන්තියෙන් නියමිත පරිදි වූ ලේඛනයක්
පවත්වාගෙන යාම පැහැර හරින යම් සේවා යෝජකයකු වරදකට
වරද කරු වන අතර, මහෙස්ත්‍රාත්වරයකු ඉදිරිපිටදී වරදකරු කරනු
ලැබූ විට රුපියල් පන්සියයකට නොවැඩි දඩයකට හෝ තුන් මාස
යකට නොවැඩි කාලයකට දෙයාකාරයෙන් එක් ආකාරයක
බන්ධනාගාරගත කරනු ලැබීමට හෝ ඒ දඩය සහ ඒ බන්ධනාගාර
ගත කිරීම යන දඬුවම් දෙකටම හෝ ඔහු යටත් විය යුතු ය.

8. නිසි බලධරයාව -
(අ) යම් ලේඛනයක් හෝ චේතන වාර්තාවක් හෝ පරීක්ෂා කිරී
මේ නැතහොත් මේ පනතේ විධි විධාන අනුව ක්‍රියා කරන්
නේ ද කියා නිශ්චය කර ගැනීමේ කාර්ය සඳහා, පනතෙහි
සඳහන් සේවකයන් සේවයෙහි නියුක්ත කරගෙන ඇති
යම් ස්ථානයකට දිවා හෝ රාත්‍රී හෝ සියලු සාධාරණ වෙලා
වල දී ඇතුලු වීමේ සහ පරීක්ෂා කිරීමේ;

(ආ) එම ස්ථානය පරීක් ෂා කරන විට එම වාර්තාව හෝ ලේඛනය
පරීක්ෂණය සඳහා ලබා ගත නොහැකි අවස්ථාවක, එම
ස්ථානයෙහි දී හෝ තම කාර්යාලයේ දී හෝ පරික්ෂා කිරීම්
සඳහා එම ලේඛනය හෝ වාර්තාව නිශ්චය කරනු ලබන පසු
දිනයක ඉදිරිපත් කරන ලෙස නියම කිරීමේ; හෝ

(ඇ, එම සම්පුර්ණ ලේඛනයේ හෝ වාර්තාවේ හෝ එහි කිසියම්
කොටසක හෝ පිටපත් ගැනීමේ; හෝ

(ඈ) එම ස්ථානයෙහි පවත්වාගෙන යනු ලබන යම් කර්මාන්තයක
නිරත සේ වායෝජකයකු යයි හෝ එම කර්මාන්තයෙහි
සේවයේ නියුක්ත කොට ඇති සේවකයකු යයි විශ වාස
කිරීමට තමාට සාධාරණ හේතු ඇත්තා වූ ද එම ස්ථානයෙහි
හමුවන්නා වූ ද යම් තැනැත්තකුගෙන් ප්‍රශ්න කිරීමේ;
හෝ

(ඉ) මේ පනත අදාළ වන යම් සේවායෝජකයකු වෙත, ලියවිල්ලක්
යැවීමෙන් -

(i) එම සේ වායෝජක විසින් සේවයෙහි නියුක්ත කරගෙන
ඇති සියලු සේවකයන් හෝ එම සේවකයන්ගෙන්
යම් නිශ්චිත වර්ගයක හෝ ආකාරයක සේවකයන්
හෝ සම්බන්ධයෙන් මේ පනතේ කාර්ය සඳහා
තමාට අවශ්‍ය වන විස්තර අඩංගු වාර වාර්තාවක්;

(ii) එම සේවායෝජකයා විසින් සපයන ලද යම් වාර
වාර්තාවක සඳහන් විස්තර සම්බන්ධයෙන් තමාට
අවශ්‍ය විය හැකි යම් තොරතුරක් හෝ පැහැදිලි
කිරීමක්;

(iii) එම සේවායෝජකයා විසින් පවත්වාගෙන යනු ලබන
යම් ලේඛනයක හෝ වාර්තාවක හෝ ඉන් කොටසක
සත්‍ය පිටපතක්
නිශ්චිත දිනයක හෝ එදිනට පෙර තමා වෙත සපයන ලෙස
විධාන කිරීමේ බලය තිබිය යුතුය.

9. (1) තම සේවකයකට මේ පනත යටතේ ගෙවීමට නියමිත
මුදලක් ගෙවීම පැහැර හරින යම් සේ වායෝජකයකු වරදකට වරද කරු
විය යුතු අතර මහෙස්ත්‍රාත් වරයකු ඉදිරියේ වරදකරු කරනු ලැබූ විට
රුපියල් එක් දහසකට නොවැඩි දඩයකට හෝ හය මසකට නොවැඩි
කාලයක් සඳහා දෙයාකාරයෙන් එක් ආකාරයක බන්ධනාගාරගත
කිරිමකට හෝ එම දඩය සහ බන්ධනාගාරගත කිරීම යන දඬුවම්
දෙකටම හෝ ඔහු යටත් විය යුතුය.

(2) මේ පනත යටතේ තම සේවකයකුට ගෙවීමට නියමිත යම්
මුදලක් ගෙවීම පැහැර හැරීම සඳහා යම් සේ වායෝජකයකු වරදකරු
කරනු ලැබ ඇති අවස්ථාවක, ඒ සේවායෝජකයා වරදකරු කරනු
ලැබුවේ යම් වරදක් සම්බන්ධයෙන් ද එම වරද පිළිබඳව අධිකරණය
වෙත පැමිණිලි කරන ලද දිනයට පෙරාතුව ම වූ අවුරුදු හය ඇතුළත
යම් අවස් ථාවක ඒ සේ වකයාට හෝ වෙනත් යම් සේවකයකුට නැත
හොත් සේවකයන්ට හෝ, මේ පනතේ විධිවිධාන අනුව යම් මුදලක්
ගෙවීම එම සේ වායෝජකයා විසින් පැහැර හැරීම පිළිබඳව සාක් ෂි
ඉදිරිපත් කිරිමට අදහස් කරන බවට එම සේවායෝජකයා වෙත නිය
මිත ආකෘතියෙහි වූ දැන්වීමක් නඩු විභාගය ආරම්භවීමට පෙර යම්
අවස්ථාවක භාර දෙනු ලැබ ඇ නම් එසේ සාක්ෂි දෙනු ලැබිය
හැකි අතර, එසේ පැහැර හැර ඇති බව ඔප්පු වූ කල්හි එම සේවා
යෝජකයාගෙන් එම සේවකයාට හෝ සේවකයන්ට ලැබිය යුතු යයි
අධිකරණයට පෙනී යන මුදල ගෙවන ලෙස අධිකරණය විසින් එම
සේ වායෝජකයාට අණ කරනු ලැබිය හැකිය. මෙම උපවගන්තිය
යටතේ ගෙවීමට අණ කරනු ලැබ ඇති යම් මුදලක වේ නම් එය
දඩයක් අය කර ගන්නා පිළිවෙළටම අය කර ගනු ලැබිය හැකි ය.

( 3 ) මේ වග තියෙහි " නියමිත " යන්නෙන් 11 වන වගන්තිය
යටතේ සාදන ලද නියෝග මගින් නියමිත යන්න අදහස් වේ.

10. යම් ලිඛිත නීතියක කුමක් සඳහන්ව ඇත ද 3 වන
වගන්තියෙහි සඳහන් යම් සේවකයකුට, 1968 අංක 40 දරන සේවක
යන්ගේ අතුරු අව ප්‍රමාණ දීමනාව පනතෙහි, ජාතික රාජ්‍ය සභාවේ
1978 අංක 17 දරන කම්කරුවන්ගේ විශේෂ දීමනා පනතෙහි, ජාතික
රාජ්‍ය සභාවේ 1978 අංක 1 දරන කම්කරුවන්ගේ අය වැය සහන
දීමනා පනතෙහි, ජාතික රාජ්‍ය සභාවේ 1978 අංක 48 දරන කම්කරු
වන්ගේ අයවැය සහන දීමනා (අංක 2) පනතෙහි සහ 1979 අංක 65
දරන කම්කරුවන්ගේ අතිරේක දීමනා පනතෙහි සඳහන් කිසිවක්
අදාළ නොවිය යුතු ය.

11. (1) නියම කරනු ලැබිය යුතු යයි මේ පනතෙහි සඳහන් හෝ
නියම කරනු ලැබ ඇති හෝ සියලු කාරණා සම්බන්ධයෙන් අමාත්‍ය
වරයා විසින් නියෝග සාදනු ලැබිය හැකි ය.

(2) අමාත්‍යවරයා විසින් සාදන ලද සෑම නියෝගයක් ම ගැසට්
පත්‍රයෙහි පළ කරනු ලැබිය යුතු අතර එසේ පළ කරන ලද දිනයේ
හෝ නියෝගයේ සඳහන් කිසියම් පසු දිනයක හෝ එය ක්‍රියාත් මක
විය යුතුය.

(3) අමාත්‍යවරයා විසින් සාදන ලද සෑම නියෝගයක් ම ගැසට්
පත්‍රයෙහි පළ කරනු ලැබීමෙන් පසුව හැකි තාක් ඉක්මණින් අනු
මතය සඳහා පාර්ලිමේන්තුව වෙත ඉදිරිපත් කරනු ලැබිය යුතු ය.
එසේ අනුමත කරනු නොලැබූ යම් නියෝගයක්, ඒ යටතේ කලින්
කරන ලද කිසිවකට හානියක් සිදු නොවන පරිදි ඒ අනනුමතයේ
දින සිට පරිච්ඡින්න වූ ලෙස සලකනු ලැබිය යුතු ය.

(4) අමාත්‍යවරයා විසින් සාදන ලද යම් නියෝගයක් පරිච්ඡින්න
වූ ලෙස සැලකිය යුතු දිනය ගැසට් පත්‍රයෙහි පළ කරනු ලැබිය යුතු ය.
12. පද සම්බන්ධයෙන් අන්‍යාර්ථයක් අවශ්‍ය වුවහොත් මිස, මේ
පනතෙහි
' පොල් වැවීමේ කර්මාන්තය යන්නෙහි, ඒ කර්මාන්තය සම්
බන්ධයෙන් පඩි පාලක සභා ආඥා පනතේ 6 වන වගන්තිය
යටතේ කම්කරු අමාත්‍යවරයා විසින් සාදනු ලැබ 1949
මාර්තු මස 30 වන දින අංක 9,961 දරන ගැසට් පත්‍රයෙහි
පළ කරන ලද නියමයෙහි ඊට දී ඇති අර්ථය ම ඇත්තේ ය;

" කොකෝවා, කරඳමුංගු සහ ගම්මිරිස් වැවීමේ සහ නිෂ්පාදනය
කිරීමේ කර්මාන්තය " යන්නෙහි, ඒ කර්මාන්තය සම්
බන්ධයෙන් පඩි පාලක සභා ආඥාපනතේ 8 වන වගන්තිය
යටතේ කම්කරු අමාත්‍යවරයා විසින් සාදනු ලැබ 1946
අප්‍රේල් මස 4 වන දින අංක 9,546 දරන ගැසට් පත්‍රයෙහි
පළ කරන ලද නියමයෙහි ඊට දී ඇති අර්ථය ම ඇත්තේ ය;

"කුරුඳු කර්මාන්තය " යන්නෙහි, ඒ කර්මාන්තය සම්බන්ධ
යෙන් පඩි පාලක සභා ආඥාපනතේ 6 වන වගන්තිය යට
තේ කම්කරු අමාත්‍යවරයා විසින් සාදනු ලැබ 1958 ජූලි
මස 4 වන දින අංක 11,410 දරන ගැසට් පත්‍රයෙහි පළ කරන
ලද නියමයෙහි ඊට දී ඇති අර්ථයම ඇත්තේ ය;

" කොමසාරිස් වරයා " යන්නෙන් තත් කාලයෙහි කම්කරු කොම
සාරිස් ධුරය දරන තැනැත්තා අදහස් වන අතර, නියෝජ්‍ය
කම්කරු කොමසාරිස් වරයකු ලෙස හෝ ජ්‍යෙෂ්ඨ කම්කරු
කොමසාරිස් වරයකු ලෙස හෝ සහකාර කම්කරු කොම
සාරිස් වරයකු ලෙස හෝ කම්කරු නිලධරයකු ලෙස හෝ
තත් කාලයෙහි ධුරය දරන යම් තැනැත්තකු ද ඊට ඇතුළත්
වේ;

" සේවායෝජක " යන්නෙහි, යම් කර්මාන්තයක, තමා වෙනුවෙන්
යම් සේවකයකු සේවයෙහි නියුක්ත කරන යම් තැනැත්
තකු හෝ වෙනත් යම් තැනැත්තකු විසින් යම් සේවකයකු
සේවයෙහි නියුක්ත කරනු ලබන්නේ යම් තැනැත්තකු
වෙනුවෙන්ද ඒ තැනැත්තා හෝ අදහස් වන අතර, යම්
කර්මාන්තයක වෙනත් යම් තැනැත්තකු වෙනුවෙන් යම්
සේවකයකු සේවයෙහි නියුක්ත කරනු ලබන්නේ යම්
තැනැත්තකු විසින් ද ඒ තැනැත්තා ද ඊට ඇතුළත් වේ;

"රබර් වැවීමේ සහ නිෂ්පාදනය කිරීමේ කර්මාන්තය '' යනෙහි,
ඒ කර්මාන්තය සම්බන්ධයෙන් පඩි පාලක සභා ආඥා
පනතේ 6 වන වගන්තිය යටතේ කම්කරු අමාත්‍යවරයා
විසින් සාදනු ලැබ 1949 ඔක්තෝබර් මස 22 වන දින
අංක 10,035 දරන ගැසට් පත්‍රයෙහි පළ කරන ලද නියම
යෙහි ඊට දී ඇති අර්ථය ඇත්තේ ය;

"තේ වැවීමේ සහ නිෂ්පාදනය කිරීමේ කර්මාන්තය '' යන්නෙහි,
ඒ කර්මාන්තය සම්බන්ධයෙන් පඩි පාලක සභා ආඥා
පනතේ 6 වන වගන්තිය යටතේ කම්කරු අමාත්‍යවරයා
විසින් සාදනු ලැබ 1944 ජනවාරි මස 7 වන දින අංක 9,224
දරන ගැසට් පත්‍රයෙහි පළ කරන ලද නියමයෙහි ඊට දී ඇති
අර්ථය ඇත්තේ ය;

“දුම්කොළ කර්මාන්තය '' යන්නෙහි, ඒ කර්මාන්තය සම්බන්ධ
යෙන් පඩි පාලක සභා ආඥාපනතේ 6 වන වගන්තිය යට
තේ කම්කරු අමාත්‍යවරයා විසින් සාදනු ලැබ 1963 ජූලි
මස 31 වන දින අංක 13,713 දරන අති විශේෂ ගැසට් පත්‍ර
යෙහි පළ කරන ලද නියමයෙහි ඊට දී ඇති අර්ථය ඇත්තේය; තව ද

" චේතන " යන්නෙහි, පඩි පාලක සභා ආඥාපනතේ ඊට දී ඇති
අර්ථය ඇත්තේය.